Tímapantanir í síma 519 7000 eða á heimasíðu Heilsuveru Leiðandi sérfræðingur á sínu sviði / / Tryggvi Björn Stefánsson er skurðlæknir með sérhæfingu á aðgerðum ristils , endaþarms og endaþarmsops . Auk þess sinnir hann öllum almennum skurðlækningum . Aðgerðirnar eru framkvæmdar á Klíníkinni en enn sem komið er móttakan á meltingardeild Læknastöðvarinnar í Glæsibæ . Aðgerðir á endaþarmssvæði vegna t.d. gyllinæðar , tvíburabróðurs eða fistilgangs hafa verið sársaukafullar í kjölfar aðgerðar . Með tilkomu nýrrar aðgerðartækni með laserlegg þar sem æðahnútur eða skemmd er lokuð með laserbrennslu er árangur bæði betri og sársaukaminni . Tryggvi er sérfræðingur í notkun þessarar aðgerðartækni vegna vanda við endaþarm . Helstu heilsuvandar sem geta leitt til aðgerðar / / Sjúkdómar í endaþarmi og endaþarmsopi ( Proktologia ) Sár í endaþarmsopi ( fissura ani ) . Slímhúðarsig í endaþarmi ( Mucosal prolaps ) Ómskoðanir á kvið , endaþarmi og endaþarmsopi . ( Ultrasound ) Skoðun á endaþarmsopi ( Anoscopia ) Verðskrá : Allar aðgerðir / rannsóknir eru innan samnings sérfræðilækna og Sjúkratrygginga Íslands með þeirri undantekningu að laserleggir sem notaðir eru við vissar aðgerðir við endaþarm greiðir sjúklingur sjálfur að fullu . Kostnaður við legginn er á bilinu 30 - 40 þúsund krónur . Útskýring á laseraðgerð vegna gyllinæðar ( hemorroids ) Laser þráður er notaður til þess að brenna æðaflækjurnar í gyllinæðinni og er því ekki fjarlægður neinn vefur í kring um gyllinæðina eins og gert er í hefðbundinni aðgerð . Áður voru skilin eftir stór sár sem verkjaði í 1 - 2 vikur eftir aðgerðina og stundum var erfitt að fá þessi sár til þess að gróa . Sjúklingarnir gátu þurft að vera frá vinnu í 1 - 3 vikur . Við nýja aðgerðartækni með laser verður vefjaskaðinn miklu minni og ekki þörf á að vera frá vinnu nema 2 - 3 daga . Myndband / / Útskýring á laseraðgerð vegna tvíburabróður ( sinus pilnidalis ) Við laseraðgerð vegna tvíburabróður hafa framfarirnar verið ennþá meiri en miðað er við hefðbundna meðferð . Áður varð að hlífa sárinu algjörlega í 10 daga sem oftast þýddi fjarveru frá vinnu eða skóla í amk 2 vikur . Þar að auki sýktust sárin í um 20% tilfella sem orsakaði ennþá lengri gróanda á sárinu . Nú er fjarvera frá vinnu 1 - 2 dagar við laseraðgerð auk þess sem sárið er ekki jafn viðkvæmt og áður .